sukhrobnurali/uzbek-legal-corpus huggingface dataset:
“SAVDOGAR” BANKINING FAOLIYAT KOʻRSATIShIGA OID QOʻShIMChA TAShKILIY ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Savdoga va tijoratga koʻmaklashuvchi “Savdogar” ixtisoslashtirilgan aksionerlik-tijorat bankini tashkil etish haqidagi Farmonini bajarish maqsadida Vazirlar Mahkamasi qaror qiladi: 1. Oʻzbekiston Respublikasi Moliya Vazirligi boshlangʻich bosqichda bank tomonidan zarur resurs va moddiy baza shakllantirilishi uchun “Oʻzsavdogarbank”ka 2 yil muddatga 5 mlrd soʻm-kupon va respublika valyuta fondidan 200 ming AQSh dollari miqdorida foizsiz kredit ajratsin. 2. “Oʻzsanoatqurilishbank”, “Oʻzdehqonchiliksanoatbank” va Qoraqalpogʻiston Respublikasidagi, viloyatlar va Toshkent shahridagi tijorat banklari joriy yilning 1-iyuligacha “Oʻzbeksavdo”, Oʻzbekbirlashuv va “Oʻzkooptayyorlovsavdo”ning korxonalari va tashkilotlarini, xizmat koʻrsatish uchun ustav fondining tegishli ulushlari va xodimlar bilan birga, “Oʻzsavdogarbank”ka bersinlar. 3. “Oʻzsavdogarbank” mazkur qarorning 1-bandiga muvofiq ajratilgan mablagʻlarning respublikamiz aholisining oziq-ovqat, xalq isteʼmol tovarlariga boʻlgan ehtiyojlarini qondirish, ichki bozorni tovarlarga toʻldirish bilan bogʻliq yuksak samarali chora-tadbirlarni kreditlashga va bankning moddiy-texnika bazasini mustahkamlashga yoʻnaltirilishini taʼminlasin. 4. Oʻzbekbirlashuv “Oʻzsavdogarbank”ka xizmatda foydalanish uchun bitta GAZ—31 “Volga” va ikkita “Jiguli” avtomobilini sotsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Usmonov va Mapkaziy bank Boshqaruvi raisi F.Mullajonov zimmasiga yuklansin.
Chorva mollari va sutning xarid narxlarini oshirish toʻgʻrisida
(resolution, 1994-07-20)

Xoʻjaliklarning chorva mollarini oʻstirish va sut yetishtirish hamda sotish hajmlarini koʻpaytirishdagi iqtisodiy manfaatdorliklarini oshirish maqsadida, shuningdek, omixta em va transportga tariflarning oʻsishi munosabati bilan Vazirlar Mahkamasi qaror qiladi: 1. 1994-yil 1-iyundan boshlab chorva mollari va sutning cheklangan xarid narxlari ilovaga muvofiq belgilansin. 2. Oʻzbekiston Respublikasi Moliya vazirligi chorva mollari va sutning yangi xarid narxlari preyskurantlarini ishlab chiqsin va manfaatdor vazirliklar va idoralarga yetkazsin. 3. Oʻzbekiston Respublikasi Vazirlar Mahkamasining 1994-yil 31-martdagi 177-son qarori oʻz kuchini yoʻqotgan deb hisoblansin.
UN VA BULKA NONINING ChAKANA NARXLARINI OʻZGARTIRISh TOʻGʻRISIDA
(resolution, 1994-07-28)

Donni sotib olish, uni tashish va qayta ishlash xarajatlarining oshishi munosabati bilan Vazirlar Mahkamasi qaror qiladi: 1. 1994-yilning 1-iyunidan boshlab 1 kilogramm unning chakana narxi oʻrtacha 500 soʻm-kupon va 1 kilogramm bulka nonning chakana narxi oʻrtacha 400 soʻm-kupon etib belgilansin. 2. Oʻzbekiston Respublikasi Moliya vazirligi unning va bulka nonning chiqarilayotgan turlarini hisobga olgan holda yangi chakana narxlari preyskurantlarini manfaatdor vazirliklarga va idoralarga yetkazsin. 3. Oʻzbekiston Respublikasi Vazirlar Mahkamasining 1994-yil 28-fevraldagi 100-son qarori oʻz kuchini yoʻqotgan deb hisoblansin.
AHOLIGA SOTILADIGAN YoQILGʻI, ELLEKTR ENERGIYASI ChAKANA NARXLARINI HAMDA YOʻLOVChI TAShISh TRANSPORTI XIZMATLARINI TARIFLARINI OʻZGARTIRISh TOʻGʻRISIDA
(resolution, 2021-02-22)

Respublikaga keltirilayotgan neft va boshqa yoqilgʻi resurslari narxlarining oshishi munosabati bilan, shuningdek, energiya resurslaridan foydalanishning samaradorligini oshirish hamda xalq xoʻjaligi tarmoqlarining barqaror ishlashini taʼminlash maqsadida Vazirlar Mahkamasi qaror qiladi: 1. 1994-yilning 1-iyunidan boshlab yoqilgʻi-energetika resurslarining chegaralangan chakana narxlari hamda shaharda va shahar atrofiga qatnaydigan yoʻlovchi tashish transporti xizmatlarining tariflari ilovaga muvofiq belgilansin. 2. Aholining ayrim toifalariga respublika Hukumati ilgari qabul qilgan qarorlarga muvofiq berilgan amaldagi imtiyozlar saqlab qolinsin. 3. Oʻzbekiston Respublikasi Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bir hafta muddatda mazkur qarorga ilovaga muvofiq yangi chakana narxlar va tariflar preyskurantlarini tasdiqlasinlar hamda barcha manfaatdor vazirliklar, idoralar, korxonalar va tashkilotlarga yetkazsinlar. 4. Mulkchilikning barcha shakllaridagi korxonalar va tashkilotlar koʻmir va avtomobil benzinining qoldiqlarini 1994-yil 1-iyundagi holatga koʻra qayta baholab chiqsinlar, qayta baholashdan tushgan summani oʻzlarining aylanma mablagʻlarini toʻldirishga yoʻnaltirsinlar. 5. Oʻzbekiston Respublikasi Vazirlar Mahkamasining 1994-yil 27-yanvardagi 45-son, 1994-yil 29-apreldagi 226-son qarorlari oʻz kuchini yoʻqotgan deb hisoblansin.
QOʻShIMChA QIYMATDAN OLINADIGAN SOLIQ MIQDORINI KAMAYTIRISh TOʻGʻRISIDA
(decree, 2020-09-28)

Mulkchilik shakllaridan qatʼi nazar, respublikaning xoʻjalik hisobidagi korxonalari va tashkilotlarining ish haqini oshirish uchun zarur shart-sharoitlarni vujudga keltirish maqsadida: 1. 1994-yilning 1-iyulidan boshlab qoʻshimcha qiymatdan olinadigan soliq miqdorini 25 foizdan 20 foizga kamaytirish maqsadga muvofiq deb topilsin. Vazirlar Mahkamasi amaldagi qonun hujjatlariga oʻzgartirishlar kiritish toʻgʻrisidagi takliflarni belgilangan tartibda Oʻzbekiston Respublikasining Oliy Kengashiga taqdim etsin. 2. Oʻzbekiston Respublikasi Prezidentining 1993-yil 13-sentabrdagi 648-son Farmonining 7-bandi oʻz kuchini yoʻqotgan deb hisoblansin.
1994 YILNING 1 IYuNIDAN MEHNAT HAQI, PENSIYALAR VA STIPENDIYALARNING MIQDORLARINI OShIRISh TOʻGʻRISIDA
(decree, 2020-09-28)

1. Oʻzbekiston Respublikasining hududida 1994-yilning 1-iyunidan boshlab: ish haqi oʻrta hisobda 1,5 barobar oshirilsin va ish haqining eng oz miqdori oyiga 70000 soʻm-kupon miqdorida; fuqarolarning soliq olinmaydigan daromadlarining eng past darajasi oyiga 70000 soʻm-kupon miqdorida; hozir amalda boʻlgan barcha turdagi pensiyalarning miqdorlari oʻrta hisobda 1,5 barobar oshirilsin va mehnat pensiyasining eng oz miqdori oyiga 75000 soʻm-kupon qilib belgilansin. 2. 1994-yilning 1-iyunidan oliy oʻquv yurtlari talabalarining, texnikumlar va hunar-texnika bilim yurtlari oʻquvchilarining stipendiyalari oʻrta hisobda 1,5 barobar koʻpaytirilsin. 3. Vazirliklar va idoralar, Qoraqalpogʻiston Respublikasining Vazirlar Kengashi, viloyatlar va Toshkent shahar hokimlari, budjetdan pul bilan taʼminlanadigan tashkilotlar va muassasalar, Oʻzbekiston Respublikasining Ijtimoiy taʼminot vazirligi mehnatga haq toʻlashning yagona tarif setkasi razryadga muvofiq pensiyalar, stipendiyalarning va xodimlar mansab okladlarining miqdorlari oʻz vaqtida qaytadan hisoblab chiqilishini taʼminlasinlar. 4. Budjetdan pul bilan taʼminlanadigan muassasalar va tashkilotlar xodimlarining ish haqini, pensiyalar va stipendiyalarni oshirish bilan bogʻliq xarajatlar respublika davlat budjeti va Ijtimoiy sugʻurta jamgʻarmasi mablagʻlari hisobidan qoplansin. 5. Mulkchilik shakllaridan qatʼi nazar, xoʻjalik hisobidagi korxonalar va tashkilotlarga mazkur Farmonga muvofiq mehnat haqini daromad manbalari qidirib topilishiga qarab, daromad manbalari vaqtincha yetishmay qolgan taqdirda esa bank muassasalari aniq maqsad uchun beradigan kreditlar hisobidan oshirish tavsiya qilinsin. 6. Ushbu Farmonning bajarilishini nazorat qilish Oʻzbekiston Respublikasining Vazirlar Mahkamasiga yuklatilsin.
OʻZBEKISTON RESPUBLIKASI ADLIYA VAZIRLIGI APPARATI TUZILMASINI TAKOMILLAShTIRIShNING BAʼZI MASALALARI TOʻGʻRISIDA
(resolution, 2021-02-22)

Qonun chiqarish va normativ hujjatlarni tayyorlash ishlarini yanada yaxshilash, iqtisodiy islohotlarni huquqiy jihatdan taʼminlash maqsadida Vazirlar Mahkamasi qaror qiladi: 2. Oʻzbekiston Respublikasi Adliya vazirligi tuzilmasida xalqaro-huquqiy boshqarma tashkil etilsin. 3. Oʻzbekiston Respublikasi Moliya vazirligi yangidan ajratilgan xodimlarni taʼminlash uchun zarur mablagʻlar hamda bitta yengil avtomashinaga limit ajratsin.
IMTIYOZLI SHARTLARDA PENSIYAGA CHIQISH HUQUQINI BERUVCHI ISHLAB CHIQARISHLAR, MUASSASALAR, ISHLAR, KASBLAR, LAVOZIMLAR VA KOʻRSATKICHLARNING ROʻYXATINI TASDIQLASH TOʻGʻRISIDA
(resolution, 2025-10-13)

Oʻzbekiston Respublikasi Oliy Kengashining “Fuqarolarning davlat pensiya taʼminoti toʻgʻrisida”gi Oʻzbekiston Respublikasi Qonunini joriy etish tartibi haqida” 1993-yil 3-sentabrdagi qarorini bajarish maqsadida Vazirlar Mahkamasi qaror qiladi: 1. Quyidagi ilova qilinayotgan roʻyxatlar tasdiqlansin: talab qilinadigan umumiy va maxsus ish staji boʻlganda yoshidan qatʼi nazar, pensiyaga chiqish huquqini beruvchi ishlab chiqarishlar, muassasalar, ishlar, kasblar va lavozimlarning 1-roʻyxati*; talab qilinadigan umumiy va maxsus ish staji boʻlganda umumiy belgilangan yoshdan 10 yil oldin pensiyaga chiqish huquqini beruvchi ishlab chiqarishlar, muassasalar, ishlar, kasblar, lavozimlar va koʻrsatkichlarning 2- roʻyxati*; talab qilinadigan umumiy va maxsus ish staji boʻlganda umumiy belgilangan yoshdan 5 yil oldin pensiyaga chiqish huquqini beruvchi ishlab chiqarishlar, muassasalar, ishlar, kasblar, lavozimlar va koʻrsatkichlarning 3-roʻyxati*. 2. Belgilab qoʻyilsinki: 2-roʻyxatning 1-qismi va 3-roʻyxatning 1-qismi ish oʻrnini mehnat sharoitlari boʻyicha attestatsiyadan oʻtkazishni hisobga olgan holda, Oʻzbekiston Respublikasi Kambagʻallikni qisqartirish va bandlik vazirligi hamda Sogʻliqni saqlash vazirligi belgilagan tartibda tatbiq etiladi; mulkchilik shakllari va qaysi idoraga qarashliliklaridan qatʼi nazar, korxonalarda imtiyozli pensiya taʼminoti boʻyicha roʻyxatlarning toʻgʻri qoʻllanilishi ustidan nazoratni Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi hamda Kambagʻallikni qisqartirish va bandlik vazirligi amalga oshiradilar. 3. Oʻzbekiston Respublikasi Kambagʻallikni qisqartirish va bandlik vazirligiga hamda Iqtisodiyot va moliya vazirligiga yoshi boʻyicha imtiyozli shartlarda pensiyaga chiqish huquqini beruvchi ishlab chiqarishlar, muassasalar, ishlar, kasblar, lavozimlar va koʻrsatkichlar Roʻyxatini tatbiq qilish tartibi toʻgʻrisida tushuntirishlar berish, shuningdek, kelishgan holda ushbu Roʻyxatga qoʻshimchalar va oʻzgartirishlar kiritish huquqi berilsin. 4. Oʻzbekiston Respublikasi Davlat matbuot qoʻmitasi Oʻzbekiston Respublikasi Mehnat va aholini ijtimoiy muhofaza qilish vazirligining buyurtmanomasi boʻyicha 1994-yilning 1-iyunigacha imtiyozli pensiya taʼminoti haqidagi normativ hujjatlar toʻplamining nashr etilishini taʼminlasin.Oʻzbekiston Respublikasi Moliya vazirligi toʻplamning nashr qilinishi uchun kerakli mablagʻlarni izlab topsin. 5. Ushbu qarorning bajarilishini nazorat qilish Vazirlar Mahkamasining Ijtimoiy masalalar, fan va madaniyat boʻlimi zimmasiga yuklansin.
OʻZBEKISTON RESPUBLIKASI VAZIRLAR MAHKAMASI APPARATI TUZILMASIGA QISMAN OʻZGARTIRIShLAR KIRITISh TOʻGʻRISIDA
(resolution, 1997-05-20)

Hukumat apparati tuzilmasini yanada takomillashtirish va uning faoliyati samaradorligini oshirish maqsadida Vazirlar Mahkamasi qaror qiladi: 1. Ijtimoiy masalalar, fan va madaniyat boʻlimi tugatilsin hamda: xodimlari soni 10 nafardan iborat boʻlgan Taʼlim va Fan boʻlimi; xodimlari soni 11 nafardan iborat boʻlgan Ijtimoiy masalalar va madaniyat boʻlimi tashkil etilsin. 2. Quyidagilar bu boʻlimlarning asosiy vazifalari etib belgilansin: Taʼlim va fan boʻlimi boʻyicha: Oʻzbekiston Respublikasi qonunlarining, Oʻzbekiston Respublikasi Prezidentining farmonlari va farmoyishlarining, Vazirlar Mahkamasining qarorlari va farmoyishlarining bajarilishini taʼminlash ishlarini tashkil etish; vazirliklar, idoralar, korporatsiyalar, konsernlar, uyushmalar, birlashmalar, korxonalar, idoraviy boʻysunishidan qatʼi nazar, ilmiy tashkilotlarning taʼlim, fan va informatika sohasida davlat siyosatini amalga oshirish boʻyicha faoliyatlarini muvofiqlashtirish; respublika Hukumatiga kiritish uchun taʼlim, fan, texnika va yuqori malakali mutaxassislar tayyorlash sohalarini konseptual rivojlantirish toʻgʻrisidagi takliflarni tahlil qilish, umumlashtirish va ishlab chiqish; Ijtimoiy masalalar va madaniyat boʻlimi boʻyicha: Oʻzbekiston Respublikasi qonunlarining, Oʻzbekiston Respublikasi Prezidentining farmonlari va farmoyishlarining, Vazirlar Mahkamasining qarorlari va farmoyishlarining bajarilishini taʼminlash ishlarini tashkil etish; vazirliklar, idoralar, korporatsiyalar, konsernlar, uyushmalar, birlashmalar, korxonalar, tashkilotlar va muassasalarning ijtimoiy soha va madaniyat sohasidagi davlat siyosatini amalga oshirish boʻyicha faoliyatlarini muvofiqlashtirish; respublika Hukumatiga kiritish uchun aholini davlat tomonidan kafolatli ijtimoiy himoya qilishni, sogʻliqni saqlash, madaniyat, sport, turizmni va axborot bilan taʼminlashni takomillashtirish va rivojlantirish yoʻllarini amalga oshirish boʻyicha takliflarni tahlil qilish, umumlashtirish va tayyorlash. 3. Kompleks rahbari M. Q. Qoraboyev 10 kun muddatda Taʼlim va fan boʻlimi hamda Ijtimoiy masalalar va madaniyat boʻlimi toʻgʻrisidagi nizomlarni belgilangan tartibda tasdiqlasin.
XUSUSIY MULK VA TADBIRKORLIKNI KORRUPSIYA, REKET VA UYuShGAN JINOYATChILIKNING BOShQA TURLARIDAN HIMOYA QILIShNING TAShKILIY ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Iqtisodiy islohotlarni yanada chuqurlashtirish, xususiy mulk manfaatlarini himoya qilish va tadbirkorlikni rivojlantirish chora-tadbirlari toʻgʻrisida” 1994-yil 21-yanvardagi PF-745-son Farmonini ijro etish yuzasidan hamda bozor iqtisodiyotiga oʻtish sharoitlarida uyushgan jinoyatchilikka va korrupsiyaga qarshi samarali kurash olib borish, reket va poraxoʻrlik hollariga barham berish maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi, Qoraqalpogʻiston Respublikasi Ichki ishlar vazirligi, viloyatlar Ichki ishlar boshqarmalari va Toshkent shahar Ichki ishlar bosh boshqarmasi tuzilmalarida korrupsiya va reketga va terrorchilikka qarshi kurash boshqarmalari tashkil etilsin. 2. Oʻzbekiston Respublikasi Ichki ishlar vazirligi, Qoraqalpogʻiston Respublikasi Ichki ishlar vazirligi, viloyatlar Ichki ishlar boshqarmalari va Toshkent shahar Ichki ishlar bosh boshqarmasining korrupsiya va reketga va terrorchilikka qarshi kurash boshqarmalarining namunaviy tuzilmasi va shtatlar soni ilovaga muvofiq tasdiqlansin. Oʻzbekiston Respublikasi Ichki ishlar vazirligi boshqarmalarning shtatdagi xodimlari sonini vazirlikning belgilangan xodimlari soni va shtatlari doirasida shakllantirsin. 3. Oʻzbekiston Respublikasi Ichki ishlar vazirligi tuzilmasidagi Korrupsiya va reketga qarshi kurash boshqarmasi Korrupsiyaga, reketga va terrorchilikka qarshi kurash Bosh boshqarmasiga aylantirilsin. 4. Koʻrsatib oʻtilgan Bosh boshqarma tarkibiga Oʻzbekiston Respublikasi Ichki ishlar vazirligi ichki qoʻshinlarining harbiy qismi (7777 h\q) shtatlari soni hisobidan terrorchilik bilan kurashuvchi maxsus boʻlinma kiritilsin. Alohida xizmat sharoitlari uchun Ushbu boʻlinmaning boshliqlar tarkibiga, Korrupsiya, reket va terrorchilikka qarshi kurash boshqarmasi boshligʻiga hamda uning oʻrinbosarlariga amaldagi lavozim maoshlari 25 foiz ustama bilan toʻlansin va pensiyaga chiqish vaqtida uzoq muddat ishlaganlikni hisoblashda xizmatning 1 oyi 1,5 oy deb hisoblansin. 5. Oʻzbekiston Respublikasi Moliya vazirligi uning tuzilmasida korrupsiya va reketga qarshi kurash boshqarmalari tashkil etilishi munosabati bilan mehnatga haq toʻlash uchun Oʻzbekiston Respublikasi Ichki ishlar vazirligiga zarur mablagʻlar ajratsin. 6. Oʻzbekiston Respublikasi Vazirlar Mahkamasining 1994-yil 5-fevraldagi 57-4-son qarori oʻz kuchini yoʻqotgan deb hisoblansin. Rahbariyat — 2 Davlatga qarashli hamda xususiy tadbirkorlikni korrupsiya va reketdan himoya qilish boʻlimi — 10 Qiymatli qogʻozlar tayyorlash va valyuta operatsiyalari bilan noqonuniy shugʻullanishga qarshi kurash boʻlimi — 6 Tergov boʻlimi — 6 Tahlil, nazorat va axborot bilan taʼminlash boʻlimi — 6 Tezkorlikni taʼminlash boʻlimi — 8
OʻZBEKISTON RESPUBLIKASINING MAʼMURIY HUQUQBUZARLIK TOʻGʻRISIDAGI KODEKSIGA, JINOYAT KODEKSIGA VA JINOYAT-PROTSESSUAL KODEKSIGA OʻZGARTIShLAR VA QOʻShIMChALAR KIRITISh HAQIDA
(code, 1995-07-15)

“174-2-modda. Neft mahsulotlarini qabul qilish, saqlash, berish va hisobga olish qoidalarini buzish
Neft mahsulotlari bazalarida, omborlarida va avtomobillarga yonilgʻi quyish stansiyalarida neft mahsulotlarini qabul qilish, saqlash, berish va hisobga olishning belgilangan qoidalarini buzish, — eng kam oylik ish haqining uch barobaridan yetti barobarigacha miqdorda shtraf solishga sabab boʻladi. Xuddi shunday xatti-harakatlar maʼmuriy jazo berilganidan keyin bir yil mobaynida takror sodir etilsa, — eng kam oylik ish haqining yetti barobaridan oʻn barobarigacha miqdorda shtraf solishga sabab boʻladi”. Belgilab qoʻyilsinki, 174-2-moddada nazarda tutilgan maʼmuriy huquqbuzarliklar toʻgʻrisidagi protokollar “Oʻzdavneftmahsulot” tizimi va davlat soliq organlarining vakolatli mansabdor shaxslari tomonidan tuziladi; 4) 232-modda “170” raqamidan keyin “174-2”- raqami bilan toʻldirilsin. II. Oʻzbekiston Respublikasining 1959-yil 21-maydagi Qonuni bilan tasdiqlangan Oʻzbekiston Respublikasining Jinoyat kodeksiga (Oʻzbekiston Respublikasi Oliy Sovetining Vedomostlari, 1959-yil, № 6, 2-modda): 1) 180-2-moddada: birinchi qismning jazo belgilovchi qismidagi “yuz soʻmdan ikki yuz soʻmgacha” degan soʻzlar “eng kam oylik ish haqining oʻn barobaridan oʻn besh barobarigacha miqdorda” degan soʻzlar bilan almashtirilsin; ikkinchi qismning jazo belgilovchi qismidagi “yuz soʻmdan uch yuz soʻmgacha” degan soʻzlar “eng kam oylik ish haqining oʻn besh barobaridan yigirma barobarigacha miqdorda” degan soʻzlar bilan almashtirilsin; 2) Kodeks quyidagi mazmundagi 180-3-modda bilan toʻldirilsin:

“180-3-modda. Yonilgʻi-moylash materiallari bilan qoʻlda savdo qilish
Yonilgʻi-moylash materiallari bilan qoʻlda savdo qilish, basharti bu harakatlar shunday nojoʻya harakati uchun maʼmuriy jazoga tortilgan shaxs tomonidan jazo berilganidan keyin bir yil mobaynida takror sodir etilsa, — sotilayotgan buyumlarni musodara qilib, bir yilgacha muddatga axloq tuzatish ishi bilan yoki eng kam oylik ish haqining oʻn barobaridan oʻn besh barobarigacha miqdorda shtraf solish bilan jazolanadi. Oʻsha harakatlar shunday jinoyat qilganligi uchun ilgari sudlangan shaxs tomonidan sodir etilsa, — sotilayotgan buyumlarni musodara qilib, ikki yilgacha muddatga ozodlikdan mahrum qilish yoki shu muddatga axloq tuzatish ishi bilan yoki eng kam oylik ish haqining oʻn besh barobaridan yigirma barobarigacha miqdorda shtraf solish bilan jazolanadi”. III. Oʻzbekiston Respublikasining 1959-yil 21-maydagi Qonuni bilan tasdiqlangan Oʻzbekiston Respublikasining Jinoyat-protsessual kodeksi (Oʻzbekiston Respublikasi Oliy Sovetining Vedomostlari, 1959-yil, № 6, 3-modda) 108-moddasining birinchi qismi “180-2” raqamidan keyin “180-3” raqami bilan toʻldirilsin.
OʻZBEKISTON RESPUBLIKASINING AYRIM QONUNLARIGA OʻZGARTISHLAR VA QOʻSHIMCHALAR KIRITISH TOʻGʻRISIDA
(law, 2026-03-25)

“Fuqarolarning davlat pensiya taʼminoti toʻgʻrisida”gi, “Garov toʻgʻrisida”gi, “Yer soligʻi toʻgʻrisida”gi Oʻzbekiston Respublikasi qonunlari va boshqa qonunlar qabul qilinganligi munosabati bilan Oʻzbekiston Respublikasi Oliy Kengashi qaror qiladi: I. Quyidagi qonunlarga oʻzgartishlar va qoʻshimchalar kiritilsin: 2. Oʻzbekiston Respublikasining 1992-yil 14-yanvarda qabul qilingan “Jismoniy tarbiya va sport toʻgʻrisida”gi Qonuniga (Oʻzbekiston Respublikasi Oliy Kengashining Axborotnomasi, 1992-yil, № 3, 160-modda): 25-moddaning toʻrtinchi qismidagi “koʻp yillik xizmat qilganlik uchun pensiya olish huquqiga ega boʻladilar” degan soʻzlar “imtiyozli pensiya olish huquqiga ega boʻladilar” degan soʻzlar bilan almashtirilsin. II. Oʻzbekiston Respublikasining quyidagi qonunlari: 1992-yil 13-yanvarda qabul qilingan “Oʻzbekiston Respublikasi Prezidenti huzurida Oʻzbekiston Respublikasining davlat nazorati komitetini taʼsis etish toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1992-yil, № 3, 151-modda); 1993-yil 6-mayda qabul qilingan “Oʻzbekiston Respublikasining pul tizimi toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1993-yil, № 5, 219-modda) oʻz kuchini yoʻqotgan deb hisoblansin.
“TABIATNI MUHOFAZA QILISh TOʻGʻRISIDA”GI VA “ALOHIDA MUHOFAZA ETILADIGAN TABIIY HUDUDLAR TOʻGʻRISIDA”GI OʻZBEKISTON RESPUBLIKASI QONUNLARINING QABUL QILINGANLIGI MUNOSABATI BILAN OʻZBEKISTON RESPUBLIKASINING AYRIM QONUNLARIGA OʻZGARTIShLAR VA QOʻShIMChALAR KIRITISh HAQIDA
(law, 1999-04-30)

“Tabiatni muhofaza qilish toʻgʻrisida”gi va “Alohida muhofaza etiladigan tabiiy hududlar toʻgʻrisida”gi Oʻzbekiston Respublikasi qonunlarining qabul qilinganligi munosabati bilan Oʻzbekiston Respublikasi Oliy Kengashi qaror qiladi: Oʻzbekiston Respublikasining quyidagi qonun hujjatlariga oʻzgartishlar va qoʻshimchalar kiritilsin:
“KORXONALAR, BIRLAShMALAR VA TAShKILOTLARDAN OLINADIGAN SOLIQLAR TOʻGʻRISIDA”GI OʻZBEKISTON RESPUBLIKASINING QONUNIGA OʻZGARTIShLAR VA QOʻShIMChALAR KIRITISh HAQIDA
(law, 1998-01-01)

Oʻzbekiston Respublikasi Oliy Kengashi qaror qiladi: Oʻzbekiston Respublikasining 1991-yil 15-fevralda qabul qilingan “Korxonalar, birlashmalar va tashkilotlardan olinadigan soliqlar toʻgʻrisida”gi Qonuniga (Oʻzbekiston Respublikasi Oliy Kengashining Axborotnomasi, 1991-yil, № 4, 86-modda; № 8, 191-modda; 1992-yil, № 4, 177-modda; № 9, 337-modda; 1993-yil, № 1, 20-modda; № 6, 240-modda) quyidagi oʻzgartishlar va qoʻshimchalar kiritilsin: 1. Muqaddima uchinchi xatboshisidagi “chet el valyutasi tushumidan olinadigan soliq” degan soʻzlar chiqarib tashlansin. 2. 2-modda chiqarib tashlansin. 3. 6-modda quyidagi mazmundagi 7-band bilan toʻldirilsin: “7) jamoa xoʻjaliklari, davlat xoʻjaliklari, dehqon xoʻjaliklari va oʻzga qishloq xoʻjaligi korxonalarining qishloq xoʻjaligi faoliyatidan olgan daromadlariga — 3 foiz stavka boʻyicha soliq solinadi”. 4. 12-modda quyidagi mazmundagi xatboshi va ikkinchi qism bilan toʻldirilsin: “oborot mablagʻlarini koʻpaytirishga qaratilgan daromad summasiga. Ushbu moddaga muvofiq berilayotgan soliqqa doir imtiyozlarni eʼtiborga olgan holda hisoblab chiqarilgan daromadlarga solinadigan soliqning umumiy summasi imtiyozlarni eʼtiborga olmagan holda hisoblab chiqarilgan hisob-kitob summasining 50 foizidan kam boʻlmasligi kerak”. 5. 19-moddaning: birinchi qismi 27-bandi quyidagi tahrirda bayon etilsin: “27) Oʻzbekiston Respublikasi Qizil Yarim oy va “Yodgorlik” jamiyatlari, Oʻzbekiston Teatr arboblari uyushmasi, “Sogʻlom avlod uchun” Xalqaro xayriya jamgʻarmasi korxonalarining mahsulotlari va xizmatlari — soliqdan ozod qilingan mablagʻlar jamiyatlar, uyushma va jamgʻarmalarning ustav vazifalarini bajarishga ishlatilishi sharti bilan;” birinchi qismi quyidagi mazmundagi 35 va 36-bandlar bilan toʻldirilsin: “35) Oʻzbekiston Avtomotohavaskorlar koʻngilli jamiyatiga qarashli mashinalar turadigan joylarda avtotransportni saqlash uchun koʻrsatilgan xizmatlar; 36) davlat tilini oʻqitish va ish qogʻozlarini davlat tilida yuritishga oʻrgatish borasidagi xizmatlar”. 6. IV-1 bob chiqarib tashlansin. 7. 30-moddadagi “8” raqami “15” raqami bilan almashtirilsin. 8. 33-moddaning birinchi qismi quyidagi tahrirda bayon etilsin: “Asosiy ishlab chiqarish fondlarining qiymati korxonalar mulkiga soliq solish obyekti hisoblanadi”. 9. 41-modda 1-bandining ikkinchi qismidagi “0,5” raqami “0,2” raqami bilan almashtirilsin.